Rīgā

20.11.2018. Nr.TA-97/32-1-09/157

Valsts kancelejai

*Par Ministru kabineta 2017.gada 14.novembra sēdes*

*protokollēmuma (Prot.Nr.57) 49.§ 4.punkta izpildi*

Pamatojoties uz Ministru kabineta 2009. gada 7.aprīļa noteikumu Nr.300 „Ministru kabineta kārtības rullis” 73.1.apakšpunktu, iesniedzu izskatīšanai Ministru kabineta sēdē Ministru kabineta protokollēmuma projektu „Par Ministru kabineta 2017.gada 14.novembra sēdes protokollēmuma (prot. Nr. 57 49.§) “Informatīvais ziņojums "Par Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā, paredzēto pasākumu izpildi" 4.punktā dotā uzdevuma izpildi, kurā ir iekļauts priekšlikums pagarināt MK 2017.gada 14.novembra sēdes protokola Nr. 57 49.§ 4.punktā dotā uzdevuma izpildi, pagarinot izpildes termiņu līdz 2019.gada 1.martam.

Saskaņā ar MK doto uzdevumu Labklājības ministrijai līdz 2018.gada 30.martam bija jāizvērtē Patvēruma meklētāju, bēgļu un personu ar alternatīvo statusu sociālekonomiskās iekļaušanas darba grupā (turpmāk – Darba grupa) informatīvā ziņojuma problēmjautājumi - bēgļu atgriešanās, mājoklis un sociālais atbalsts un MK jāiesniedz priekšlikumi turpmākai problēmu risināšanai, tai skaitā par iespējamiem finansējuma avotiem.

2018.gada 27.februārī MK pieņēma zināšanai labklājības ministra iesniegto informatīvo ziņojumu “Par pilotprojekta mājokļa nodrošināšanai ģimenēm, kurām piešķirts bēgļu vai alternatīvais statuss, turpināšanu” (protokols Nr.13 53.§), ar kuru iepriekš minētais MK uzdevums tika izpildīts daļēji. Informatīvajā ziņojumā tika apskatīti pilotprojekta rezultāti, saskaņā ar kuriem tika piedāvāts turpināt Sabiedrības integrācijas fonda (turpmāk – SIF) pilotprojektu līdz 2018.gada 31.decembrim un veikt apropriācijas pārdali 9 300 *euro* apmērā no Labklājības ministrijas valsts pamatbudžeta apakšprogrammas 07.01.00 „Nodarbinātības valsts aģentūras darbības nodrošināšana”.

MK 2018.gada 12.jūnija sēdē (protokols Nr.28 8.§) atbalstīja Labklājības ministrijas priekšlikumu MK dotā uzdevuma izpildes termiņu pagarināt līdz 2018.gada 1.decembrim, lai veiktu papildus izpēti, balstoties uz SIF pilotprojekta rezultātiem un apzinot citu valstu pieredzi. Taču pilotprojekta otrās kārtas pirmie rezultāti liecina, ka pamatotāku priekšlikumu izstrādei būtu svarīgi sagaidīt pilotprojekta gala rezultātus un veikt padziļinātāku atsevišķu jautājumu (piemēram, bērnu izglītība u.c.), kuri ir aktualizējušies pilotprojekta īstenošanas laikā, izpēti. Tāpat ir nepieciešams saskaņot informatīvo ziņojumu ar iesaistītajām institūcijām. Līdz ar to uzdevuma izpilde pagarināma līdz 2019.gada 1.martam.

|  |  |  |
| --- | --- | --- |
| 1. | Iesniegšanas pamatojums | Ministru kabineta 2017.gada 14.novembra sēdes protokollēmuma (Prot.57) 49.§ 4.punktā dots uzdevums - „Labklājības ministrijai līdz 2018.gada 30.martam izvērtēt Patvēruma meklētāju, bēgļu un personu ar alternatīvo statusu sociālekonomiskās iekļaušanas darba grupā, (izveidota ar Labklājības ministrijas 2016.gada 14.novembra rīkojumu Nr.90), informatīvā ziņojuma 2.sadaļas 2.1.punktā "Identificētie problēmjautājumi" norādīto 1., 2. un 4.problēmjautājumu un iesniegt priekšlikumus turpmākai problēmu risināšanai, tai skaitā par iespējamiem finansējuma avotiem, izskatīšanai Ministru kabinetā”. |
| 2. | Valsts sekretāru sanāksmes datums un numurs | Nav attiecināms |
| 3. | Informācija par saskaņojumiem | Nav attiecināms, jo uzdevuma izpilde jānodrošina Labklājības ministrijai |
| 4. | Informācija par saskaņojumu ar Eiropas Savienības institūcijām | Nav attiecināms  |
| 5. | Politikas joma | Nodarbinātības un sociālā politika |
| 6. | Atbildīgā amatpersona | Svetlana Djačkova, Labklājības ministrijas Darba tirgus politikas departamenta vecākā eksperte |
| 7. | Uzaicināmās personas | Nav attiecināms |
| 8. | Projekta ierobežotas lietošanas statuss | Informatīvajam ziņojumam nav noteikts ierobežotas pieejamības statuss |
| 9. | Cita informācija | Nav |

Pielikumā:

1) Ministru kabineta protokollēmuma projekts uz 1 lpp. (datne: LM\_MK\_prot\_14.11.2018);

Labklājības ministrs J.Reirs

20.11.2018 16:42:17

Svetlana Djačkova

Labklājības ministrijas Darba tirgus

politikas departamenta vecākā eksperte

Tel. 67021636, e-pasts: Svetlana.Djačkova@lm.gov.lv

18-N/13946